Վրաստանում նախագահական ընտրարշավը լի է սկանդալային իրադարձություններով: Վրաստանի հեռացող նախագահ Գեորգի Մարգվելաշվիլին դժգոհ է նախագահական քարոզարշավի ընթացքից: Օրեր առաջ նա հայտարարեց, թե փորձեր են արվում բանակը օգտագործելու քաղաքական նպատակներով, նաև փորձեր են արվում վարկաբեկել իշխանություններին: «Ես նախագահական ընտրություններին չեմ մասնակցում, ուստի իմ խոսքերը չպետք է դիտարկվեն որպես նախընտրական քարոզարշավի մաս: Ես այդ քարոզարշավում տեսնում եմ դժգոհություններ առաջացնող հարցեր», ասել է Մարգվիլաշվիլին: